În urmă cu 32 de ani, pilotul Doru Davidovici efectua ultimul zbor. Aeronava MiG-21 s-a prăbușit din motive necunoscute.
Avionul MiG-21 pilotat de Doru Davidovici s-a prăbușit pe 20 aprilie 1989 la Bărăganul, Brăila. Motivele prăbușirii rămân necunoscute. Un avion MIG-21 al Armatei s-a prăbușit marți în județul Mureș.
În urmă cu 32 de ani, locotenent-colonelul Doru Davidovici efectua ultimul zbor, relatează Adevărul. Pe 20 aprilie 1989, avionul MiG-21 pilotat de Doru Davidovici, alături de elevul său, locotenentul major Dumitru Petra, s-a prăbuşit de la 1.000 de metri, din motive necunoscute. Cei doi se aflau într-un zbor de antrenament. Avionul s-a prăbușit la Bărăganul, Brăila.Aviatorul s-a născut pe 6 iulie 1945 la București și a absolvit Şcoala Superioară de Ofiţeri Activi de Aviaţie în anul 1967 cu gradul de locotenent şi între 1977 și 1979 a urmat cursurile Academiei Militare. Doru Davidovici a fost pilot, comandant de patrulă şi de escadrilă în Regimentul 86 Aviaţie vânătoare, inspector pentru aviaţia de vânătoare în Comandamentul Aviaţiei Militare între1981 și 1986. A devenit instructor cu întrebuinţarea în luptă a aviaţiei în Regimentul 86 Aviaţie vânătoare în perioada 1986 – 1989. Printre altele, Doru Davidovici a fost și scriitor, câteva dintre cărțile scrise de el fiind "Caii de la Voroneţ“, "Ultima aventură a lui Nat Pinkerton“, "Insula nevăzută“ și "Intrarea actorilor“.Un avion MiG-21 al Armatei s-a prăbușit marți în județul Mureș. Pilotul s-a catapultat și se află în stare bună.